Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19642

e) A meteorológiai méréseket a talaj szintje felett 1,2 m és 10 m magasság között kötelező végezni. Ha a mérő hely valamely repülőtér meteorológiai állomásának 2000 m-es körzetén belül található, akkor az ezen állomástól származó mérések használhatók. 2.3 Repülőgép vizsgálati eljárások 2.3.1 A vizsgálati eljárások és a mérési eljárások legyenek elfogadhatók a bizonyítványt kiadó állam légialkalmassági és zajminősítési hatóságai részéről. 2.3.2 A repülés vizsgálati programot a repülőgép maximum felszálló tömegével kell megkezdeni és a repülés minden eltelt óráját követően a tömeget a maximum felszálló tömeghez kell igazitani. 2.3.3 A repülési vizsgálatot Vy ±9 km (5 csomó) müszersebességgel (IAS) kell végrehajtani. 2.3.4 A repülőgép repülési pályájának a referencia pothoz viszonyított helyzetét a normál fedélzeti műszerektől független és a bizonyítványt kiadó hatóság által jóváhagyott módszerekkel kell meghatározni, mint például radar követés, teodolit háromszögelés, vagy fényképészeti módszer. 2.3.5 A pontosan a mikrofon fölött tartózkodó repülőgép helyzetét jóváhagyott módszerrel kell mérni. A repülőgépnek a mikrofon felett a függőlegeshez viszonyítva ±10o-on belül és a referencia magassághoz képest ±20 százalékon belül kell átrepülni (lásd az A6-1 ábrát). 2.3.6 Jelen Függelék 5. szakaszában hivatkozott korrekciók elvégzéséhez szükséges repülőgép sebesség, helyzet és teljesítmény adatokat akkor kell rögzíteni, amikor a repülőgép közvetlenül a mérési hely fölött van. A mérő berendezést a bizonyítványt kiadó hatósággal jóvá kell hagyatni. 2.3.7 Ha a vizsgált repülőgép mechanikus fordulatszám mérővel rendelkezik, akkor a tájolási és a beépítési hibák elkerülése érdekében a légcsavar forgási sebességének mérésére egy független, ±1 százalékon belüli pontosságú készüléket kell használni.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes